गौतम शांतिलाल अदानी (जनम 24 जून 1962) एगो भारतीय अरबपति उद्योगपति आ फिलेंथ्रोपिस्ट (परोपकारी, मानवताप्रेमी) बाड़ें। ऊ भारत में बंदरगाह बिकास आ संचालन से जुड़ल अहमदाबाद के बहुराष्ट्रीय समूह अदानी ग्रुप के अध्यक्ष आ संस्थापक बाड़ें। अदानी अदानी फाउंडेशन के अध्यक्ष भी बाड़े, जवना के नेतृत्व मुख्य रूप से उनुकर पत्नी प्रीति अदानी करेली। 23 जून 2022 के फोर्ब्स आ ब्लूमबर्ग बिलियनर्स इंडेक्स के अनुसार 100 बिलियन अमेरिकी डॉलर के संपत्ति के साथ ऊ भारत आ एशिया के सभसे अमीर ब्यक्ति आ दुनिया के 5वाँ सभसे अमीर ब्यक्ति बाड़ें।